Eana am 1. Juli 1997 vaöffntlichts Debütåibum Three Dollar Bill, Y'All hod se bis jiatzt 6 Millionen moi vakauft. S'zweite, 1999 vaöffntlichte Åibum Significant Other is zu an nu gréßan Vakaufseafoig woan wias Debutåibum. Mid ana stårkn Untastützung vom KoRn-Sänga Jonathan Davis, an Wu-Tang Clan sei Method Man und an Stone Temple Pilots-Sänga Scott Weiland hod se dés Åibum alloa in da eastn Wochà 684.000 vakaufd und hod Limp Bizkit damois in de easte Liga vo de Metalband bråcht. Fian 4. Juli 2000 is dãn des neiche Ålbum midn Nãm Limpdependence ãkündigt woan. Unta an großn Eafoigsdruck hod de Band ãn de neichn Songs gårweit. Da Eafoigswille hod dazua gfiaht, dass da Release-Termin aufn 16. Oktoba 2000 váschom woan is und des Ålbum auf Chocolate Starfish and the Hot Dog Flavored Water umgnennt woan is. Limp Bizkit ham olle bsiherign Vakaufsrekorde mid 1.054.511 vakaufte Åibn in da eastn Wochà üwabotn. Gleichzeitig hod de Gruppn wieda ãgfãngt zum tourn.